Author: Tima
Last saved by: Goran Stojic

ORL KLINIKA KLINIČKOG CENTRA NIŠ BOGATIJA ZA JOŠ JEDAN APARAT

              Novi aparat za proveru sluha kod dece i odraslih

*ORL klinika niškog Kliničkog centra dobila je pre nekoliko dana još jedan novi aparat, a radi se, prema rečima profesora dr Dušana Milisavljevića, direktora ove Klinike, o timpanometru
*Aparat je namenjen proveri sluha kod dece i odraslih

         ORL klinika niškog Kliničkog centra dobila je pre nekoliko dana još jedan novi aparat, a radi se, prema rečima profesora dr Dušana Milisavljevića, direktora ove Klinike, o timpanometru. On naglašava da je “dolazak” ovog aparata od velikog značaja u prvom redu, što je i najvažnije, za pacijente. Aparat je vredan  i donacija je Kompanije Audio BM.
          “Donacija je utoliko značajnija jer je timpanometar aparat koji služi  za proveru sluha i dece i odraslih, a nažalost, nekoliko nedelja smo na Klinici bili bez takvog aparata”, kaže dr Dušan Milisavljević. “Stari aparat je već dugo godina bio na različitim remontima i  sve ima svoj vek  trajanja, tako da se na kraju i pokvario. Na moj poziv se ova novosadaska kompanija odazvala  i donirali nam ovaj važan dijagnostički aparat koji je važan u dijagnostici oštećenja sluha i kod dece i kod odraslih, ali ja  uvek prvenstvo dajem deci. Aparat će nam olakšati  da u startu prepoznamo da li ima sekreta u srednjem uvu, da li  ima oštećenja sluha u srednjem ili u unutrašnjem uvu”.
          Dr Dušan Milisabljević dodaje da je ovo četvrta donacija otkako se on nalazi na mestu direktora Klinike ORL Kliničkog centra u Nišu.
           “Drago mi da kompanije koje do sada  nisu imale “interesa” da sarađuju sa ORL klinikom  sada vrlo transparentno dolaze. Mi smo u prvi plan stavili interese pacijenata  i transparentnu komunikaciju sa kompanijama i farmaceutskim kućama koje sarađuju sa Kliničkim centrom”, kaže Milsiavljević. “Sve te kompanije imaju neki svoj interes u sradnji sa KC pa sam na osnovu toga postavio i pitanje zašto se one sada ne bi odužile malo i klinici i samom Kliničkom centru kada nam je pomoć potrebna. Naša ekonomija je još uvek takva kakva je  i zato nam treba pomoć društveno odgovornih firmi koje sarađuju sa Kliničkim centrom i na taj način ostvaruju neki profit pre svega od para grada”.
         Milisavljević naglašava da je njegova ideja da Klinika nastavi sa radom u smeru u kome je sada krenula i  da brigu o pacijentima podignu na viši nivo.
          “ORL klinika i Klinički centar Niš su glavno mesto gde se završavaju mnoga lečenja za stanovnike jugoistočne Srbije. Mi kažemo da smo na jugu suromašni, i jesmo siromašni, kažemo da nas glavni grad zaboravlja, ali ja se nadam  da se, što se tiče ovoga, nebi trebalo da bude podvajanja. I dalje treba da tražimo sve ono što nam je potrebno, a na opravdane zahteve i potrebe klinika za što kvalitetnije lečenje građana niko ne bi smeo da ostane gluv”, kaže Milisavljević.
         On dodaje  da ORL pokriva široku paletu bolesti, ali je uvreženo mišljenje javnosti da se na ovoj Klinici  oprešu samo krajnici i leče prehlade.
          “ORL je široka i urgentna specijalnost i na našoj Klinici se zbrinjavaju najurgentnija stanja nakon saobraćajnih nesreća, povrede glave Ii vrata, krvarenje  na glavi i vratu, a ono što je, takođe, urgentno to su rešavanja stranih tela kod dece koja mogu da dovedu i do smrtnog ishoda. To podrazumeva vađanje stranih tela iz pluća, vađenje  sranih tela iz jednjaka i tu se pokazuje ozbiljnost u  radu na ORL klinici. Takođe je i veliki porast tumora  na glavi i vratu tako da svake nedelje imamo po tri do četiri operacije  ili dijagnostičkih intervencija vezanih za  maligne tumore glave i vrata. Imamo i dobro razviju mikro hirurgiju uva na Klinici. U tom pogledu smo rame uz rame sa beogradskom i novosadskom klinikom.Imamo kapacitete za to, imamo tobre lekare i medicinske sestre koji rade timski, potrebo nam je još samo malo modernija oprema u operacionim salama i onda možemo sa sigurnošću da kažemo da smo u samom vrhu”, kaže profesor dr Dušan Milisavljević.
          Na ORL klinici se radi i  estetska hirurjia nosa i ušiju. Osim toga na klinici se rešavaju  i brojna alergijska stanja, počev od alergijskog stanja u nosu, do akutnih infekcija grla i nosa, operacija.
                                                                              V.Petrović

LEG:NEOPHODNA I POTREBNA POMOĆ DRUŠTVENO ODGOVORNIH FIRMI:dr Dušan Milisavljević

LEG:NOVI APARAT STIGAO NA ORL KLINIKU:provera sluha pre svega kod dece,ali i odraslih

(Projekat “Nišlije se uključuju u odlučivanje” sufinansiran iz budžeta grada Niša)